ब्रिटिश अधिकारियों ने भारत को दी जानकारी, यूके में रह रहा है पीएनबी घोटाले का आरोपी नीरव मोदी  
एक सवाल के जवाब में विदेश राज्य मंत्री वी के सिंह ने यह जानकारी दी
यूके से नीरव मोदी के प्रत्यर्पण की अपील की गई है
13,500 करोड़ रुपए के पीएनबी घोटाले में मुख्य आरोपी है नीरव मोदी
बता दें कि नीरव मोदी को ढूंढ़ने के लिए जून 2018 में विदेश मंत्रालय ने कई यूरोपीय देशों को खत लिखकर मदद मांगी थी. हालांकि, जून में ही एक अंग्रेजी अखबार की रिपोर्ट में कहा गया था कि नीरव लंदन में अपने ज्वेलरी स्टोर के ऊपर स्थित फ्लैट में रह रहा है. 
गौरतलब है कि नीरव मोदी जनवरी 2018 में पीएनबी घोटाले के खुलासे के पहले ही विदेश चला गया था. इस मामले पर सरकार की भी खासी किरकिरी हुई थी. इस घोटाले का खुलासा फरवरी 2018 में हुआ था. घोटाले की शुरुआत 2011 में मुंबई स्थित ब्रेडी हाउस की एक शाखा से हुई थी. 2011 से लेकर 2018 के बीच हजारों करोड़ की राशि विदेशी खातों में भेजी गई.